Liste over gjenger og foreninger ved Studentersamfundet i Trondhjem

Liste over gjenger og foreninger ved Studentersamfundet i Trondhjem gir en oversikt over gjenger og foreninger ved Studentersamfundet i Trondhjem (per 2018).

 Oppgaver og typer 
Medlemmene som jobber frivillig i Samfundet tilhører en av «gjengene». Det er Finansstyret som bestemmer hvilke gjenger som til enhver tid skal eksistere på «Huset». Dette avgjøres ut fra behov og økonomi. Nye gjenger og komiteer kan opprettes, og de kan forsvinne igjen semesteret etter. Andre gjenger eksisterer, og har eksistert, nesten like lenge som Studentersamfundet. Det finnes mer enn 20 gjenger, som jobber med blant annet lyd, lys, teater, snekring, IT, konsertarrangement, korsang, film og foto, markedsføring og musikk. Hver gjeng har i utgangspunktet rett til et kontor, en hybel, i Samfundets bygning.

Med sine omkring 1700 gjengmedlemmer og funksjonærer utgjør det indre miljøet i Studentersamfundet en betydelig del av det organiserte fritidstilbudet til studenter i Trondheim.

Et vanlig gjengmedlem ved Samfundet er forventet å legge ned omkring 10 arbeidstimer per uke i sin gjeng. Er man funksjonær, forventes det at man nedlegger omkring 20 frivillige arbeidstimer per uke. Funksjonærer er stort sett de som har tillitsverv (gjengsjefer, styremedlemmer osv.) eller har en jobb der man ofte jobber lenge sammenhengende til ugunstige tider. 

 Driftsgjenger 
Driftsgjengene sørger for at all infrastruktur fungerer, de serverer mat og drikke, styrer lys, lyd og video, booker artister og foredragsholdere, markedsfører arrangementer, og sørger for bygningsmessig vedlikehold av Elgeseter gate 1 (Samfundet), Klæbuveien 1 («Trafoen») og Klostergata 35 (bygård; et botilbud til Samfundets ansatte, sivilarbeidere og frivillige).

 Kunstneriske gjenger 
De kunstneriske gjengene sørger for at Samfundet har et egenprodusert kulturtilbud. Under disse hører Studentersamfundets Orkester, Studentersamfundets Interne Teater, Pirum, Candiss og Strindens Promenade Orchester. Trondhjems Studentersangforening og Trondhjems Kvinnelige Studentersangforening regnes i de fleste sammenhenger som kunstneriske gjenger, selv om de egentlig er tilknyttede, selvstendige foreninger som ikke har felles økonomi med resten av Samfundet.

 Andre grupperinger 
I tillegg til disse kommer Finansstyrets undergrupper og Studentmediene, som drives som en del av selskapet Mediastud, der Studentsamskipnaden i Trondheim og Studentersamfundet eier halvparten hver. Finansstyrets undergrupper er ofte små og flyktige. Av de mer bestandige kan nevnes Arkivet, Sikringskomiteen, Gjengsekretariatet og Nybyggkomiteen.

 Oversikt sortert etter funksjon 

 Styrende organ
 Finansstyret
 Rådet – kontrollorgan
 Styret

 Arrangerende gjenger
 Klubbstyret (KLST)
 Kulturutvalget (KU)
 Lørdagskomiteen (LØK)

 Driftende gjenger
Akademisk Radioklubb (ARK) (tilknyttet forening)
 Diversegjengen (D-gjengen) – byggteknisk ansvar
 Forsterkerkomiteen (FK)
 Fotogjengen (FG)
 Informasjonsteknologikomiteen (ITK)
 Kafé- og serveringsgjengen (KSG)
Markedsføringsgjengen (MG)
 Regi – sceneteknisk ansvar
 Videokomiteen (VK)

 Kunstneriske gjenger
 Strindens Promenade Orchester (SPO)
 Studentersamfundets Interne Teater (SIT)
 Studentersamfundets Orkester (Orkesteret)
 Kjellerbandet
 Leisure Suit Lovers (LSL)
 S. Møller storband 
 Salongorkesteret
 Studentersamfundets symfoniorkester (Symf.Orch.)
 Snaustrinda Spelemannslag (kalt snau på folkemunne)
 Samfundets fusion orkester (SFO)

 Kunstnerisk tilknyttede foreninger
 Trondhjems Kvinnelige Studentersangforening (TKS)
 Candiss
 Knauskoret
 Trondhjems Studentersangforening (TSS)
 Knauskoret
 Pirum

 Studentmedier
 Propheten – Samfundets håndskrevne avis
 Studentmediene i Trondheim
 Radio Revolt (Radion) (Eies av Mediastud AS)
 Student-TV (STV) (Eies av Mediastud AS)
 Under Dusken (UD) (Eies av Mediastud AS)

 Festivaler
 ISFiT (tilknyttet stiftelse)
 UKA

 Administrative undergrupper av Finansstyret
 Arkivet
 Gjengsekretariatet (GS)
 Nybygg (Fengselstomtprosjektet)
 Profilgruppa
 Sikringskomiteen

 Tidslinje for nåværende gjenger og foreninger 

Referanser

Studentersamfundet i Trondhjem
Kategori:Studentersamfundet i Trondhjem